ເກົາຫຼີເໜືອ ເປັນແຫຼ່ງທີ່ມາ ຂອງຄວາມບໍ່ທຸ່ນທ່ຽງ ໃນເຂດ ເອເຊຍຕາເວັນອອກສຽງເໜືອ
ຮອງລັດຖະມົນຕີການຕ່າງປະເທດ ສຫລ ທ່ານ Tony Blinken ມີກຳນົດ ທີ່ຈະໄປຢ້ຽມຢາມຍີ່ປຸ່ນ ເກົາຫຼີໃຕ້ ແລະຈີນ ໃນສອງສາມມື້ ຂ້າງໜ້ານີ້.
ສະຫະລັດກຳລັງເລັ່ງລັດການດຳເນີນຄວາມພະຍາຍາມທາງດ້ານ ການທູດກັບບັນດາຜູ້ເຂົ້າຮ່ວມໃນການເຈລະຈາຫົກຝ່າຍ ເພື່ອທຳ ການຕ້ອບໂຕ້ຢ່າງແຮງແລະເປັນເອກກະພາບ ຕໍ່ການທົດລອງນິວ ເຄລຍຂອງເກົາຫລີເໜືອເມື່ອໄວໆມານີ້ ທ່ານ John Kirby ໂຄສົກກະຊວງຕ່າງປະເທດສະຫະລັດ ກ່າວ ໃນວັພະຫັດວານນີ້ວ່າ ລັດຖະມົນຕີການຕ່າງປະເທດສະຫະລັດ ທ່ານ John Kerry ຈະເດີນທາງໄປຢ້ຽມຢາມເອເຊຍ ໃນອະນາ ຄົດອັນໃກ້ໆນີ້ ທ່ານ Kirby ກ່າວວ່າ ລັດຖະບານສະຫະລັດ ໃຫ້ ການສະໜັບສະໜຸນ ໃນການກົດດັນເພີ້ີ້ມຂຶ້ນຕໍ່ເກົາຫລີເໜືອ ຊຶ່ງ ໝາຍເຖິງຮ່າງກົດໝາຍ ທີ່ໄດ້ມີການຮັບຮອງເອົາໂດຍສະພາຕ່ຳ ສະຫະລັດ ກ່ຽວກັບການລົງໂທດຢ່າງໜັກ ເພື່ອປະຕິເສດ ບໍ່ໃຫ້ພຽງຢາງ ໄດ້ຮັບເງິນທີ່ຕົນ ຕ້ອງການໃນໂຄງການນິວເຄລຍນັ້ນ ທ່ານ Kirby ກ່າວວ່າ ພວກເຮົາມີຄວາມກັງວົນແບບດຽວກັນກັບສະພາກ່ຽວກັບການສືບຕໍ່ ລ່ວງລະເມີດຂອງເກົາຫລີເໜືອ ໃນຄວາມໝັ້ນໝາຍແລະພັນທະນາໆຊາດຂອງຕົນ ແລະ ພວກເຮົາຫວັງວ່າຈະໄດ້ສືບຕໍ່ດຳເນີນງານຮ່ວມກັບສະພາໃນ ເປົ້າໝາຍທີ່ມີຮ່ວມກັນ ເພື່ອ ເພີ້ມການກົດດັນໃນການລົງໂທດໃຫ້ເກົາຫລີເໜືອໄປສູ່ທາງເລືອກທີ່ດີກວ່ານັ້ນ ຂະນະດຽວກັນຮອງລັດຖະມົນຕີ ການຕ່າງປະເທດສະຫະລັດ ທ່ານ Tony Blinken ກໍມີ ກຳນົດທີ່ຈະເດີນທາງໄປຢ້ຽມຢາມຍີ່ປຸ່ນ ເກົາຫຼີໃຕ້ແລະຈີນໃນໄລຍະສອງສາມມື້ຂ້າງໜ້າ ນີ້ເພື່ອປຶກສາຫາລື ກ່ຽວກັບບັນຫາຄວາມໝັ້ນຄົງ ໃນພູມີພາກ ຮວມທັງ ຄວາມໝາຍໝັ້ນ ຢ່າງໜັກແໜ້ນແບບບໍ່ມີການສັ່ນຄອນຂອງສະຫະລັດຕໍ່ຄວາມໝັ້ນຄົງຂອງບັນດາປະເທດ ພັນທະມິດ ທ່າມກາງການທ້າທາຍຂອງເກົາຫລີເໜືອເມື່ອໄວໆມານີ້